स्वास्थ्य एवं परिवार कल्याण मंत्री विपिन सिंह परमार ने कहा कि राज्य सरकार के वर्तमान कार्यकाल में स्वास्थ्य क्षेत्र में तीव्र विकास हो रहा है। उन्होंने कहा कि राज्य के स्वास्थ्य मानक राष्ट्रीय औसत तथा अन्य राज्यों की तुलना में कहीं आगे है। उन्होंने कहा कि वर्तमान सरकार महज बड़े-बड़े दावे करने पर नहीं, बल्कि काम करने पर विश्वास करती है। उन्होंने कहा कि राज्य के स्वास्थ्य संस्थानों को आवश्यक उपकरणों तथा स्टाफ से सुदृढ़ किया जा रहा है।